section_heading: Skladanje, snimanje i naslovnica
paragraph_text: U intervjuu održanom prije nastupa u Aucklandu na Novom Zelandu Mustaine je spomenuo da je tada nadolazeći album bio posljednji dogovoren u ugovoru s Roadrunner Recordsom i dodao je da je Roadrunner skupini pokušao dati "odlični novi ugovor". Međutim, Mustaine je izjavio da ga je ta diskografska kuća razočarala: "Već nekoliko godina loše postupaju s nama i dosta mi je toga". Komentirao je da bi radije raspustio sastav nego "nastavio nastupati pod takvim uvjetima". Međutim, napomenuo je da će novi Megadethov album biti "odličan" i da su pjesme "doista dobre".<ref>